You are here:בטריבונה>חדשות>בקטנה>מה סידר עופר לוי לחברי קבוצתו בוואטסאפ?
השחקן שלומי קוריאט הגיע גם לסופ"ש בעכו, לחופשה משפחתית. קוריאט ארז את רעייתו אורית ושלושת ילדיו שנהנו משלל אטרקציות ופעילויות. בהחלט אבא למופת.
ילדי המפורסמים די מתפנקים בחופש הגדול, הוריהם שמחפשים להם תעסוקה צריכים להתאמץ פחות, מדי כמה ימים הם מוזמנים לאיזו השקה או מסיבה כלשהי. בסוף שבוע שעבר הגיעו הסלבס עם ילדיהם ל "יס פלאנט" בקניון איילון להקרנה פרטית של הסרט "ברבי מלכת הרוקנרול" בחסות משחת השיניים ברבי של חברת "כצט".
בין ההורים המותשים מצאנו את אופירה אסייג שהגיעה עם בתה אמילי ועם חברה טובה, השף גולן גורפינקל שהגיע עם הבת מאי, וגם את הדור הבא של "אסקימו לימון", עלמה רוזנפלד-נוי, הנכדה של צחי נוי, שהגיעה עם אמה ליאת, מי שהפתיעה בנוכחותה הייתה דווקא "האיט-גירל", אדל בספלוב, שליוותה לסרט ילדים מעמותת "אורות של תקווה" ו"מפרקים צעירים" והוכיחה שהיא לא רק יפה, נכונה (ועשירה), אלא גם נשמה טובה..
הדוגמנית שירלי בוגנים ובעלה לירן סרוק החליטו לחגוג את שנת הנישואים השני שלהם ואת יום הולדתה ה-42 של בוגנים בסופ"ש רומנטי, במלון רימונים חוף התמרים עכו.
הזוג היפה נהנה משלל אטרקציות ואירועים בהם: מסיבת בריכה, מסיבת חוף, הופעות של הבדרן נדב אבקסיס, הזמרות שרי ורותי נבון, להקת הברירה הטבעית בניצוחו של שלמה בר, טיפולי ספא ועוד שלל פינוקים.
לירון רמתי (36) ובת זוגו בשנה האחרונה חופית ועקנין (34), נכנסו בברית הנישואין ביום הראשון השבוע באולם "עדיה" ביבנה (אותו אולם שנגרם האסון הקשה עם קריסת גוף התאורה). 700 אורחים בניהם סלב'ס רבים הגיעו לפרגן לזוג החתיך והמקועקע (!) רמתי דאג להפתיע בשיר סלואו מיוחד, המדור מאחל להם שיחזיקו ידיים לעד.
לזמר עופר לוי יש 2 קבוצת וואטסאפ אותן הוא מנהל ומועברים בהן דברי דת לעילוי נשמתה של אמו חנה בת לונה ז"ל, הקבוצה שכוללת 100 חברים, זמרים, ומעריצים ספורים (המכסה לא מאפשרת עוד) מאפשרת ללוי שמרבה להשתמש בהעברת הקלטות קוליות, לארגן אירועים שונים ולמתוח קשרים בשביל החברים.
לוי הפעיל את קשריו עם בכיר בחברת אל על וסגר עבור חבריו לקבוצה אפשרות לדיל מיוחד שכולל טיסה ושהייה (יחד איתו באותו המטוס!) בבקרו של רבי נחמן באומן בראש השנה, חבילה שתחסוך עבורם כסף רב. למדור רק נשאר לומר, אומן אומן ראש השנה.
>> לכל הפינות של "באה בטוב"
>> נסרן ופאר טסי הפכו לעלה התאנה של הפסטיבל הלבן?
אחלה עופר לוי!!